Այս զարգացումներէն վերջ, թուրքիոյ զանազան քաղաքներու քաղաքապետութիւնները սկսան իրենց քաղաքը գտնուող հայոց հին եկեղեցիները նորոգելու համար արշաւ մը տանիլ:Տիարպէքիրի Սուրբ Կիրակոս եկեղեցին եւ նոյն քաղաքի կաթողիկէ եւ բողոքական եկեղեցիները, Մալաթիոյ եկեղեցին, Սիվրիհիսարի եկեղեցին ,Վանի Չարփանակ կղզիի եկեղեցին եւ ուրիշ եկեղեցիներու համար նորոգութեան ծրագիրներ կը պատրաստուին: Թրքական թերթերու մէջ կը կարդանք որ որոշ քաղաքներու քաղաքապետութիւնները եւ ժողովուրդը, մանաւանդ վաճառականները նորոգութեան ծախսերուն կ՜ուզեն մասնակցիլ: